<http://schema.org/articleBody>
"El primer ministre japon\u00E8s, Naoto Kan, va recon\u00E8ixer ahir que la situaci\u00F3 a Fukushima \u00E9s de &amp;quot;m\u00E0xima alerta&amp;quot;, i tamb\u00E9 que cal vigilar la fuga de plutoni que es va detectar diumenge passat al reactor 3, perqu\u00E8 la situaci\u00F3 \u00E9s &amp;quot;impredictible&amp;quot;. El portaveu del Govern, Yukio Edano, va dir que la quantitat de plutoni que s&amp;#039;ha trobat fins ara \u00E9s &amp;quot;baixa&amp;quot; i que prov\u00E9 de les barres de combustibles. Tot i aix\u00F2, l&amp;#039;executiu nip\u00F3 ha demanat que s&amp;#039;analitzin els voltants de la central per determinar si el terreny cont\u00E9 plutoni, un element molt t\u00F2xic i perill\u00F3s per a la salut humana. Els experts Jordi Garcia, del departament de f\u00EDsica de la UAB,  Guillem Cort\u00E9s, del departament de f\u00EDsica i enginyeria nuclear de la UPC, i Ferran Guedea, cap del servei d&amp;#039;oncologia radioter\u00E0pica de l&amp;#039;ICO i president de la Societat Espanyola d&amp;#039;Oncologia Radioter\u00E0pica, expliquen quins s\u00F3n els riscos d&amp;#039;aquesta fuga de plutoni a Fukushima.Com s&amp;#039;ha filtrat el plutoni a l&amp;#039;exterior?El reactor 3 de Fukushima \u00E9s l&amp;#039;\u00FAnic dels sis que utilitza una barreja de plutoni i urani convencional que es coneix amb el nom de MOX. Aix\u00F2 el converteix en el reactor m\u00E9s perill\u00F3s. Segons Jordi Garcia, de la UAB, &amp;quot;\u00E9s probable que el terratr\u00E8mol produ\u00EDs alguna esquerda a l&amp;#039;estructura del reactor per on es podrien estar escapant les part\u00EDcules que tenen enganxat el plutoni cap a l&amp;#039;exterior&amp;quot;.Es coneix la quantitat que n&amp;#039;ha sortit?A hores d&amp;#039;ara, no. Els tres experts reconeixen que \u00E9s una dada fonamental perqu\u00E8 ho pot canviar tot. Guillem Cort\u00E9s, de la UPC, matisa: &amp;quot;Trobar plutoni a l&amp;#039;exterior de la central no vol dir que hi hagi un vessament enorme. Vol dir que els elements del combustible estan danyats, i ara cal veure de quins nivells estem parlant&amp;quot;.Com es pot protegir  la poblaci\u00F3?Els experts apunten que les autoritats japoneses estan fent les tasques de protecci\u00F3 correctes. S&amp;#039;ha d&amp;#039;allunyar la gent de l&amp;#039;accident nuclear i la font de plutoni, protegir-los perqu\u00E8 no inhalin ni ingereixin aquest material, dir-los que no surtin de casa i distribuir-los mascaretes i iode per evitar el desenvolupament de c\u00E0ncers de tiroide.El plutoni agreuja  la situaci\u00F3 actual?Trobar plutoni vol dir que l&amp;#039;accident \u00E9s m\u00E9s complicat del que es pensava i, per tant, gestionar-ne les conseq\u00FC\u00E8ncies ser\u00E0 tamb\u00E9 m\u00E9s complicat. Jordi Garcia fa servir un s\u00EDmil culinari per explicar la situaci\u00F3 amb el plutoni:  &amp;quot;Un reactor nuclear \u00E9s com una olla a pressi\u00F3 on tenim cigrons. Una cosa \u00E9s que la cuina faci olor de cigrons, una altra \u00E9s que trobem bocins de cigrons per tot arreu. Aix\u00F2 \u00E9s el que est\u00E0 passant en aquests moments a Fukushima, per\u00F2 cal veure si nom\u00E9s hi ha quatre cigrons escampats o si s\u00F3n mes&amp;quot;.Com afecta el plutoni  a la salut de les persones?El doctor Ferran Guedea explica que el plutoni \u00E9s l&amp;#039;element radioactiu considerat com el m\u00E9s perill\u00F3s perqu\u00E8 t\u00E9 una vida mitjana molt llarga: 24.000 anys. Els seus efectes nocius sobre el cos hum\u00E0, tot i que s\u00F3n els mateixos que qualsevol altre element radioactiu, duren molt m\u00E9s. El doctor Guedea explica que els problemes comencen si el plutoni entra al nostre organisme per ingesti\u00F3 o inhalaci\u00F3.Quins nivells pot tolerar-ne el cos hum\u00E0?Guedea explica que els nivells de toler\u00E0ncia del plutoni s\u00F3n els mateixos que qualsevol altre element radioactiu: a partir de 100 milisieverts els pacients comencen a notar un mal estat general acompanyat de n\u00E0usees i v\u00F2mits. A mesura que n&amp;#039;augmenta la dosi, els s\u00EDmptomes empitjoren. A partir d&amp;#039;un sievert hi ha una disminuci\u00F3 de gl\u00F2buls blancs i vermells, menys defenses, menys plaquetes i m\u00E9s infeccions i hemorr\u00E0gies. De 10 a 40 sieverts el pacient pot morir a causa d&amp;#039;una s\u00EDndrome gastrointestinal molt aguda. Amb m\u00E9s de 40 sieverts el pacient mor de manera immediata per culpa d&amp;#039;un edema cerebral. El problema \u00E9s que no sabem exactament quin \u00E9s el nivell a Fukushima.Quins efecte t\u00E9 el plutoni en el medi ambient?Tot dep\u00E8n de la quantitat. Cort\u00E9s explica que les part\u00EDcules de plutoni s\u00F3n grosses i normalment es dissolen a l&amp;#039;aigua o sedimenten al terreny. El perill d&amp;#039;aquesta situaci\u00F3 \u00E9s que el plutoni arribi a la cadena tr\u00F2fica i, finalment, als humans.Com es pot evitar?Si al final la zona afectada no \u00E9s gaire gran, es pot netejar. Cort\u00E9s diu que per fer-ho cal retirar tota la terra, que es converteix en residu radioactiu, i posar-ne de nova."^^<http://www.w3.org/2001/XMLSchema#string>
<http://www.ara.cat/cronica/plutoni-Fukushima-irradia-encara-por_0_453554678.html>